Limpopo-ongeluk eis 4Foto verskaf deur SAPD Limpopo Die polisie in Lebowakgomo in Limpopo ondersoek ŉ saak van strafbare manslag ná vier persone dood is toe twee motors mekaar reg van voor getref het. Die ongeluk het Vrydagmiddag omstreeks 15:00 op die R579 langs Sapanapudi plaasgevind, het brig Motlafela Mojapelo, woordvoerder van die polisie, gesê. Drie van die oorledenes, ŉ man en twee vroue, was in ŉ rooi Toyota Corolla. Die ander oorledene het alleen in ŉ donkergrys Mazda 3 gery. Die name van die slagoffers is nog nie bekend nie. ŉ Ondersoek na die oorsaak van die ongeluk duur voort.